Вільгельміна Бадэнская

Вільгельміна Луіза Бадэнская (; ) — маці расійскай імператрыцы Марыі Аляксандраўны (жонкі Аляксандра II), жонка Людвіга II Гесэнскага, вялікая герцагіня Гесэнская і Прырэйнская.

 Біяграфія 
Нарадзілася малодшай дачкой у сям’і Карла Людвіга, спадчыннага прынца Бадэнскага і Амаліі Гесэн-Дармштацкай. Яе старэйшая сястра Лізавета стала жонкай расійскага імператара Аляксандра I. Саму ж Вільгельміну выдалі замуж 19 чэрвеня 1804 года за яе кузена, роднага пляменніка яе маці, спадчыннага прынца Гесэнскага Людвіга, які быў нашмат старэйшым за яе і атрымаў у спадчыну тытул вялікага герцага ў 1830 годзе.

Іх дзеці:
 Людвіг (1806—1877)
 мёртванароджаны сын (1807)
 Карл (1809—1877)

Каля 1820 года сужэнцы сталі жыць асобна. У 1820 годзе Вільгельміна набыла маёнтак Гайлігенберг, дзе пасялілася са сваім камергерам, баронам Аўгустам фон Сенарклен дэ Грансі.
Дзеці, народжаныя пасля 1820 года:
 Лізавета (1821—1826)
 мёртванароджаная дачка (1822)
 Аляксандр (1823—1888) — служыў пры рускім двары, стаў дзедам каралевы Іспаніі Вікторыі, жонкі Альфонса XIII, каралевы Швецыі Луізы, жонкі Густава VI Адольфа і прадзедам Філіпа Эдынбургскага, мужа англійскай каралевы Лізаветы II.
 Марыя (1824—1880)

Людвіг, муж Вільгельміны, пад націскам брата і сясцёр Вільгельміны (вялікага герцага Бадэнскага, Імператрыцы Расіі Лізаветы Аляксееўны, каралеў Баварыі, Швецыі і герцагіні Браўншвайгскай) афіцыйна прызнаў гэтых дзяцей.

Катэгорыя:Бадэнскія прынцэсы
Катэгорыя:Вялікія герцагіні Гесэнскія
Катэгорыя:Дамы вялікага крыжа ордэна Святой Кацярыны